ΓΡΑΠΤΗ ΕΡΩΤΗΣΗ E-1995/99

υποβολή: Paul Rbig (PPE-DE) προς την Επιτροπή

(9 Νοεμβρίου 1999)

Θέμα: Οδηγίες για κάθετους περιορισμούς

Στο πλαίσιο της ακρόασης στην Επιτροπή Οικονομικής και Νομισματικής Πολιτικής του Ευρωπαϊκού Κοινοβουλίου (ΟΙΚΟ), ο νέος επίτροπος για ζητήματα ανταγωνισμού τόνισε σχετικά με τη σημασία που έχουν η διαφάνεια και η σαφήνεια για την αποδοχή της νομοθεσίας της Ε.Ε. από τον πολίτη.

Το σχέδιο των οδηγιών για κάθετους περιορισμούς συμπεριλαμβάνει 225 σημεία και δίνει το βάρος σε παραδείγματα, τα οποία δεν μπορούν πάντα να γενικευθούν. Από την άλλη μεριά εξακολουθεί να απουσιάζει στην εκτενή συζήτηση για την σχετική αγορά μία διευκρίνηση, η οποία αποτρέπει την δημιουργία μειονεκτημάτων εις βάρος των παραγωγών από μικρότερες χώρες.

Με ποιο τρόπο επιδιώκει η Επιτροπή να δημιουργήσει μία όσο γίνεται μεγαλύτερη διαφάνεια σ' αυτό το θέμα και να εξεύρει εξισορροπημένες λύσεις, οι οποίες αποφεύγουν τα αναφερόμενα μειονεκτήματα;

Απάντηση του κ. Monti εξ ονόματος της Επιτροπής

(29 Νοεμβρίου 1999)

Το Αξιότιμο Μέλος του Κοινοβουλίου αναφέρεται στο σχέδιο κατευθυντήριων γραμμών σχετικά με τους κάθετους περιορισμούς που δημοσίευσε η Επιτροπή, μαζί με ένα σχέδιο κανονισμού σχετικά με τις απαλλαγές ανά κατηγορία, στις 24 Σεπτεμβρίου 1999(1).

Η Επιτροπή θεωρεί ότι η προτεινόμενη νέα πολιτική θα απλοποιήσει σημαντικά τους ισχύοντες κανόνες σχετικά με τους κάθετους περιορισμούς και θα μειώσει τον κανονιστικό φόρτο, καθώς θα δώσει τη δυνατότητα στις εταιρίες που δεν έχουν δύναμη στην αγορά (και οι πιο πολλές εταιρίες δεν έχουν δύναμη στην αγορά) να επωφεληθούν από ένα σίγουρο λιμάνι εντός του οποίου δεν θα χρειάζεται πλέον να εξετάζουν την εγκυρότητα των συμφωνιών τους με βάση τους κοινοτικούς κανόνες περί ανταγωνισμού. Σύμφωνα με αυτή τη νέα προσέγγιση ο προτεινόμενος κανονισμός σχετικά με τις απαλλαγές ανά κατηγορία καλύπτει, όσον αφορά τα μερίδια της αγοράς που ανέρχονται στο 30 %, όλους τους κάθετους περιορισμούς εκτός από έναν περιορισμένο αριθμό βασικών περιορισμών και όρων. Κατ' αυτόν τον τρόπο καλύπτονται ορισμένα κενά τωνφισταμένων κανονισμών σχετικά με τις απαλλαγές ανά κατηγορία που αφορούν τις συμφωνίες αποκλειστικής πώλησης, αποκλειστικής αγοράς και αποκλειστικής δικαιόχρησης, οι οποίες κατά τα τελευταία έτη έχουν αποτελέσει αντικείμενο ευρείας κριτικής για το λόγο ότι είναι πολύ περιορισμένο το πεδίο τους, πολύ τυπικοί στην προσέγγισή τους και επιβάλλουν στη βιομηχανία περιορισμούς οι οποίοι είναι ασυμβίβαστοι με την εξέλιξη των μεθόδων παραγωγής και πώλησης. Η απλοποίηση που επιτυγχάνεται με τη νέα προτεινόμενη πολιτική θα ωφελήσει κυρίως τις μικρές και μεσαίες επιχειρήσεις (ΜΜΕ), οι οποίες θα καλύπτονται κατά μεγάλο μέρος από τον νέο κανονισμό.

Οι μεγάλες εταιρίες που το μερίδιο τους στην αγοράπερβαίνει το 30 % δεν θα επωφεληθούν φυσικά από το ασφαλές λιμάνι, αλλά θα πρέπει να επισημανθεί ότι σύμφωνα με τη νέα πολιτική οι κάθετες συμφωνίες τους δεν θα θεωρηθούν παράνομες αλλά ενδέχεται να χρειασθούν επανεξέταση με βάση το άρθρο 81 (πρώην άρθρο 85) της συνθήκης ΕΚ. Οι συνοδευτικές κατευθυντήριες γραμμές έχουν ως στόχο να βοηθήσουν τις επιχειρήσεις να πραγματοποιήσουν αυτή την εξέταση και κατ' αυτό τον τρόπο να αυξήσουν την αποτελεσματικότητα των κανόνων ανταγωνισμού.

Η Επιτροπή καταρτίζοντας αυτές τις κατευθυντήριες γραμμές προσπάθησε να δώσει μία λεπτομερή και πλήρη εικόνα ενός τεχνικά περίπλοκου θέματος. Ειδικότερα το κείμενο αυτό περιλαμβάνει ένα κεφάλαιο το οποίο ασχολείται με θέματα ορισμού της αγοράς με βάση τα γενικά κριτήρια που περιλαμβάνονται στην ανακοίνωση της Επιτροπής του 1997 σχετικά με τον ορισμό της αγοράς και έχει ως στόχο να προσφέρει στις εταιρίες πιο ειδικές οδηγίες όσον αφορά τα προβλήματα τα οποία προκύπτουν στο πλαίσιο των κάθετων περιορισμών.

Αυτές οι κατευθυντήριες γραμμές έχουν δημοσιευθεί στην Επίσημη Εφημερίδα ως σχέδιο προκειμένου να δοθεί η ευκαιρία σε όλα τα ενδιαφερόμενα μέρη να παρουσιάσουν τα σχόλιά τους, τα οποία θα επιτρέψουν στην Επιτροπή να πραγματοποιήσει, όπου χρειάζεται, τις τυχόν βελτιώσεις και διασαφηνίσεις.

Όσον αφορά το θέμα του ορισμού της αγοράςπενθυμίζεται ότι η σχετική αγορά δεν συμπίπτει κατ' ανάγκη με την επικράτεια ενός κράτους μέλους και μπορεί να προσδιορισθεί μόνο ανά περίπτωση. Οι πιθανές αρνητικές και θετικές επιπτώσεις των κάθετων συμφωνιών θα πρέπει να εκτιμηθούν με βάση την εκάστοτε σχετική αγορά. Εκτός ότι δεν δημιουργεί προβλήματα στους παραγωγούς των μικρών αγορών η πολιτική ανταγωνισμού της Κοινότητας έχει ως στόχο την προστασία του ανταγωνισμού και των συμφερόντων των καταναλωτών ανεξάρτητα από το πόσο μεγάλη ή το πόσο μικρή είναι η σχετική αγορά από γεωγραφική άποψη.

(1) ΕΕ C 270 της 24.9.1999.